

**TI NYHEDSBREV – FEBRUAR 2013**

**Mulige forstyrrelser af tv-signalet fra 4G i 800 Mhz frekvensbåndet**

En række lokale medier bragte i begyndelsen af februar enslydende historier om konkrete oplevede forstyrrelser på tv forårsaget af 4G mobilnettet (på 800 Mhz frekvensbåndet). Historierne blev bragt på et tidspunkt, hvor der endnu ikke var tændt for mobilnettene i 800 Mhz frekvensbåndet. Ved henvendelse til flere af de i artiklerne citerede tv-forhandlere blev det da også bekræftet, at der ikke er tale om konkrete konstaterede forstyrrelser i 800 Mhz frekvensbåndet. Der var tale om en centralt udsendt pressemeddelelse fra Experts hovedkontor.

Fra Teleindustriens side vil vi meget gerne sikre, at den information, der kommer ud til borgerne om de mulige forstyrrelser er reel og rigtig. Teleindustrien har derfor også aftalt et mere konstruktivt samarbejde med Expert, om bl.a. brug af Erhvervsstyrelsens interaktive guide vedrørende frekvensforstyrrelser, som kan findes på: <http://www.erhvervsstyrelsen.dk/forstyrrelse-af-tv>

**Læs mere om sagen her:** <http://www.teleindu.dk/misinformation-om-forstyrrelser-fra-4g-mobilnettet/>

**Tele 2013 – konference om bl.a. net-neutralitet og internetpolitik**

På konferencen Tele 2013 den 13. marts 2013 sætter vi fokus på bl.a. net-neutralitet, nye forretningsmodeller på nettet og ingredienserne i en dansk internetpolitik. Læs mere om konferencen her: <http://www.teleindu.dk/tele-2013-konference-13-marts-2013/> På konferencen Tele 2013 den 13. marts 2013 uddeles også Teleprisen 2013. Teleprisen uddeles af Teleteknisk Selskab.

Tilmelding til arrangement nr. 996503 kan ske på IDA’s hjemmeside <https://mit.ida.dk/Arrangementer/Sider/Arrangementsoversigt.aspx>

 **Bredbånd og mobildækning i hele landet**

**Der har i 2013 været en del drøftelser og politisk opmærksomhed på, hvordan vi skal sikre bredbånd og mobildækning til alle dele af landet. Fra branchens side er der i drøftelserne lagt vægt på, at vi skal fortsætte den markedsbaserede og teknologineutrale telepolitiske tilgang til udbygning af den digitale infrastruktur i Danmark. Denne tilgang har bragt os langt i at sikre lave priser til forbrugerne og en høj tilgængelighed af både mobiltelefoni og bredbånd. Men denne tilgang indebærer også, at der er områder i Danmark, som ikke bliver forsynet med tilfredsstillende dækning på rene markedsvilkår. Der bør derfor være et tæt samarbejde mellem det offentlige og de private selskaber, der investerer i infrastrukturen, om at fremme udbygningen, fjerne barrierer og reducere omkostningerne ved at etablere infrastruktur i hele landet. Det handler bl.a. om omkostninger til leje af arealer til master, sagsbehandling i kommuner og fremme af samgravning.**

**Med regeringens Vækstplan fra februar 2013 anerkendes den store betydning af bredbånd for samfundsudviklingen meget klart. I vækstplanen afsættes i 30 mio. kr. årligt i 2014 og 2015 til sikring af bedre dækning af højhastighedsbredbånd på Bornholm. Se vækstplanen her:** <http://www.fm.dk/nyheder/pressemeddelelser/2013/02/vaekstplan-dk-staerke-virksomheder-flere-job/~/media/Publikationer/Imported/2013/V%C3%A6kstplan%20DK/v%C3%A6kstplan%20DK_st%C3%A6rke%20virksomheder%20flere%20job_web.pdf>

**Teleindustrien støtter fuldt og helt regeringens fokus på fremme af bredbånd i alle dele af landet. Og med hensyn til det konkrete initiativ på Bornholm er det væsentligt for Teleindustrien at fremhæve nødvendigheden af at anvende disse midler på en måde, der i videst muligt omfang understøtter en markedsbaseret og teknologineutral udvikling på markedet.**

**Det er forventningen, at Erhvervs- og Vækstministeren i marts 2013 vil fremlægge et samlet udspil om bedre mobil- og bredbåndsdækning i hele landet.**

**Rammeaftale for 90-nummer tjenester**

Pr. 1. marts 2013 overgår endnu et område inden for teleområdet til selvregulering, hvor de hidtil gældende regler i form af Service 900 bekendtgørelsen tilbagekaldes af Erhvervsstyrelsen. Rammeaftalen omhandler tjenester udbudt i nummerserien 90100000 til 90599999.

Rammeaftalen for 90-nummer tjenester kan ses på [www.rammeaftalen.dk](http://www.rammeaftalen.dk)

**Kontakt:**

Teleindustrien Jakob Willer

Nørre Voldgade 48, 2 Susanne Poulsen

1358 København K

Telefon: 33 13 80 20
post@teleindu.dk

[www.teleindu.dk](http://www.teleindu.dk)